**OBRAZLOŽENJE**

**POLUGODIŠNJEG IZVJEŠTAJA O IZVRŠENJU PRORAČUNA**

**OPĆINE PRIVLAKA ZA 2023. GODINU**

1. **UVOD**

Zakonom o proračunu („Narodne novine“ broj 144/21) propisana je obveza izrade polugodišnjeg izvještaja o izvršenju proračuna te njegova podnošenja predstavničkom tijelu JLP(R)S. Župan,Gradonačelnik Načelnik ga podnosi Županijskoj skupštini, Gradskom/općinskom vijeću do 30. rujna tekuće godine. Isto tako Zakonom o proračunu propisan izgled i sadržaj polugodišnjeg izvještaja o izvršenju proračuna, ali i Pravilnikom o polugodišnjem i godišnjem izvještaju o izvršenju proračuna i financijskog plana (“Narodne novine” broj 85/23) je propisano da polugodišnji izvještaj o izvršenju proračuna sadrži opći i posebni dio, obrazloženje općeg dijela proračuna i posebne izvještaje. U odnosu na prijašnji Zakon i Pravilnik o polugodišnjem izvještaju više se ne obrazlažu pojedinačna obrazloženja izvršenja financijskih planova upravnih odjela/razdjela po programima, aktivnostima i projektima, već će se isto propisuje kao obveza samo uz godišnji izvještaj o izvršenju proračuna/ financijskog plana.

 Stoga uz navedeno, obvezni dijelovi polugodišnjeg izvještaja o izvršenju proračuna su: opći i posebni dio, obrazloženje i posebni izvještaji, a sastavljaju na sljedeći način:

- Opći dio sadrži Sažetak Računa prihoda i rashoda i Računa financiranja, Račun prihoda i rashoda i Račun financiranja.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka. Sažetak može sadržavati podatke o prenesenom višku/manjku iz prethodne godine i višku/manjku za prijenos u sljedeću godinu/razdoblje.

-Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama: u izvještaju o prihodima i rashodima prema ekonomskoj klasifikaciji, izvještaju o prihodima i rashodima prema izvorima financiranja i izvještaju o rashodima prema funkcijskoj klasifikaciji.

-Račun financiranja sadrži prikaz primitaka od financijske imovine i zaduživanja te izdataka za financijsku imovinu i iskazuje se prema proračunskim klasifikacijama u izvještaju: Računa financiranja prema ekonomskoj klasifikaciji i izvještaj računa financiranja prema izvorima financiranja.

-Posebni dio se iskazuje u izvještaju po organizacijskoj klasifikaciji i izvještaju po programskoj klasifikaciji.

Izvještaj po organizacijskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji (razdjeli i glave).

Izvještaj po programskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

- Obrazloženje u polugodišnjem izvještaju o izvršenju proračuna se sastoji od obrazloženja općeg dijela koje sadrži obrazloženje ostvarenja prihoda i rashoda, primitaka i izdataka u izvještajnom razdoblju i prikaz ostvarenog manjka/viška proračuna JLP(R)S u izvještajnom razdoblju.

Člankom 23. Pravilnika o polugodišnjem i godišnjem izvještaju o izvršenju proračuna i financijskog plana ( “NN” br. 85/23) propisana je obveza izrade posebnih izvještaja i to:

izvještaj o korištenju proračunske zalihe,

izvještaj o zaduživanju na domaćem i stranom tržištu novca i kapitala i

izvještaj o danim jamstvima i plaćanjima po protestiranim jamstvima.

U polugodišnji izvještaj o izvršenju proračuna Općine Privlake ugrađeni su vlastiti i namjenski prihodi proračunskog korisnika DV Sabunić.

Ovaj Polugodišnji izvještaj po prvi puta se iskazuje u eurima i kao prethodna i tekuća godina.

Proračun Općine Privlaka usvojilo je Općinsko vijeće na na 11. (jedanaestoj) sjednici održanoj 11. prosinca 2022. godine te je isti objavljen u Službenom glasniku Zadarske županije, broj 32/22. Prve izmjene i dopune Proračuna za 2023. donijelo je Općinsko vijeće na 13. sjednici održanoj dana 24. svibnja 2023. godine. Visina proračunske potrošnje Prvim izmjenama i dopunama proračuna za 2023.godinu iznosi 5.439.547,26 eura. Polugodišnji izvještaj o izvršenju proračuna za prvo polugodište 2023. godinu prikazuje ostvarene prihode i primitke te rashode i izdatke u odnosu na Prve izmjene I dopune Proračuna za 2023.godinu.

1. **PRIHODI I PRIMICI**

Ukupni prihodi i primici planirani su u iznosu od 4.497.515,22 eura, a realizirani su u iznosu od 1.522.190,76 eura ili 33,85%. Najzastupljeniji su prihodi poslovanja iskalazani u razredu 6-prihodi poslovanja.

* 1. **PRIHODI POSLOVANJA**

Prihodi poslovanja planirani su u iznosu od 4.374.849,22 eura, a ostvareni su u iznosu od 1.507.139,96 eura ili 34,45% plana. U odnosu na prethodnu godinu realizirani su za 110.231,38 eura manje. Ovi prihodi obuhvaćaju prihode od poreza, pomoći, prihode od imovine, prihode od upravnih I administrativnih pristojbi, prihode po posebnim propisima te komunali doprinos i naknade. Zatim obuhvaćaju prihode od prodaje proizvoda, robe I usluga, donacije te prihode od kazni, upravnih mjera i ostalih pristojbi.

**Prihodi od poreza** planirani su u iznosu od 2.298.695,00 eura, a realizirani su u iznosu od 739.641,64 eura ili 32,18%. Obuhvaćaju sljedeće poreze:

***-* porez i prirez na dohodak** realiziran je u iznosu 258.475,97 eura što čini 88,6% realizacije od prethodne godine. Isti se utvrđuje i plaća temeljem odredaba Zakona o porezu na dohodak a odnosi se izravno na dohodak pojedinca, te se uvećava za prirez koje uvedu jedinice lokalne samouprave prema posebnim zakonima. Pripadnost poreza na dohodak utvrđuje se prema prebivalištu/uobičajenom boravištu poreznog obveznika. U nekim segmentima naplata je bolja u odnosu na isto razdoblje prethodne godine, međutim u 2023. godini imamo veći iznos za povrat poreza i prireza po godišnjoj prijavi poreza i prireza na dohodak. U odnosu na obrazac P2/1 koju dostavlja FINA ovi prihodi su manji za 56.102,91 eura što čini razliku između namirenja za povrat poreza za 2022.godinu te ostatka duga prema državnoj riznici za povrat poreza i prireza po godišnjoj prijavi za 2021.godinu*.* Ovaj povrat poreza po godišnjoj prijavi ne ulazi u prihode od poreza na dohodak već se stvara obveza namirenja prema državnoj riznici u razdoblju kolovoz-prosinac 2023.godine.

**- porezi na imovinu** ostvareni su u iznosu od 480.577,34 eura što 70,5% prošlogodišnje realizacije. Najznačajnije odstupanje odnosi se na prihod od poreza na promet nekretnina evidenciju i naplatu kojeg vodi Porezi uprava, a koji je ostvaren u iznosu od 431.427,88 eura što je 66,45% prošlogodišnje realizacije. Rezultat je to kretanja na tržištu nekretnina gdje Općina Privlaka nema utjecaja na samu naplatu. Prihod od porez na kuće odmor ostvaren je u znatno većem iznosu i to 49.149,46 eura ili 50,57 % više nego prethodne godine budući da su se naplaćivala potraživanja Općine iz prethodnih godina. Razrez poreza za kuće za odmor za 2023. godinu bio je u lipnju 2023.

-porez na promet realizirao se u iznosu od 588,33 eura, ili 8,1% više nego prethodne, a radi se o porezu na potrošnju.

**Pomoći** iz inozemstva i od subjekata unutar općeg proračuna planirane su u iznosu od 304.576,00 eura, a ostvarene su u iznosu od 111.623,58 eura što je 72,45 % više u odnosu na isto izvještajno razdoblje prethodne proračunske godine. Radi se o prihodima/pomoćima iz državnog proračuna s osnove fiskalnog izravnanja. Prema izračunu od strane Ministarstva financija ono na godišnjoj razini iznosi 222.244 eura, što za ovo razdoblje iznosi 111.121,98 eura. U ovm izvještajnom razdoblju nije bilo kapitalne pomoći od Ministarstva mora, prometa i infrastrukture za sanaciju pokosa – Sabunike te kapitalne pomoći Županijske uprave za ceste stoga je i izvršenje manje u odnosu na plan. Tekuće pomoći proračunskim korisnicima iz drugih proračuna ostvarene su u iznosu od 501,60 eura, a odnosi se na doznake od Ministarstva znanosti i obrazovanja za financiranje programa predškole i za rad s djecom s poteškoćama. Ova sredstva predstavljaju prihod proračunskog korisnika.

**Prihodi od imovin**e planirani su u iznosu od 67.893,00 eura, a realizirani su u iznosu od 12.108,44 eura ili 17,83% plana. Ovi prihodi odnose se na prihode od financijske imovine te prihode od nefinancijske imovine. I dok su se kamate a vista naplatile na razini prethodne godine ostali prihodi u odnosu na prethodnu godinu u ovoj podskupini prihoda naplaćeni su znatno manje. Prihod / naknada od nezakonito izgrađenih zgrada u prostoru naplaćena je u iznosu od 519,78 eura. Nominalno više za 303,13 eura. Razrez za spomeničku rentu nije bio do kraja lipnja 2023.godine.

**Prihodi od upravnih i administrativnih pristojbi, pristojbi po posebnim propisima i naknada** planirani su u iznosu od 1.683.113,22 eura, a realizirani su u iznosu od 640.381,99 eura ili 38,05%. Ovi prihodi obuhvaćaju upravne i administrativne pristojbe, prihode po posebnim propisima, komunalni doprinos i naknade. U odnosu na prethodnu godinu 16,58% više. Tako su se upravne i administrativne pristojbe naplatile u iznosu od 23.335,73 eura što je 66,83 % više u odnosu na isto izvještajno razdoblje prethodne godine zbog bolje naplate turističke pristojbe i drugih naknada.

Prihodi po posebnim propisima realizirani su u iznosu od 94.619,07 eura ili 88,54 % više nego u istom razdoblju prethodne godine. Bolju naplatu uvjetovali su prihodi od dječjeg vrtića Sabunić i to kao participacija roditelja u cijeni smještaja djece u vrtic. U odnosu na njihov plan naplaćeno je 52,66%. U 2023.godini vrtic pohađa gotovo dvostruko više djece nego u 2022.godini.

Komunalni doprinos i komunalna naknada realizirani su u iznosu od 522.427,19 eura. U odnosu na njihov plan realizirano 40,54%.

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** planirani su u iznos od 663,00 eura,arealizirani su u iznosu od 12,32 eura i evidentirani kod korisnika kao tekuća donacija. Prethodne godine u ovom razdoblju nije bilo donacija pa nema ni usporednih veličina. U odnosu na plan realiziralo se 1,86%. Za očekivati je da će vrtic ostvariti još donacija do kraja 2023.godine.

**Kazne, upravne mjere i ostali prihodi** planirani su u iznosu od 19.909,00 eura, a realizirani su u iznosu od 3.371,99 eura ili 43,3% više nego prethodne godine zbog prihoda/povrata koji se odnose na više plaćeno iz prethodnih godina. U odnosu na plan realizirano je 16,94%.

* 1. **PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine planirani su u iznosu od 122.666,00 eura, a realizirani su u iznosu 15.050,80 eura ili 12,27%. Ovi prihodi sadrže plan prihoda od prodaje nefinancijske imovine i prihode od prodaje proizvedene dugotrajne imovine. Naplaćena realizacija odnosi se na prihod od prodaje građevinskih zemljišta. Evidentirala se druga rata naplate prihoda od prošlogodišnje prodaje zemljišta. U ovom izvještajnom razdoblju izostala je prodaja stambenih objekata, i prijevoznih sredstava stoga je i realzacija manja u odnosu na plan.

* 1. **PRIMICI**

Planom proračuna za 2023. godinu primici nisu planirani. Prethodne godine iskazali su se primici u iznosu od 925.945,92 eura koji su se odnosili na primljeni kredit od ZABA d.d. i koji je realiziran za izgradnju dječjeg vrtića u Privlaci.

 **3. RASHODI I IZDACI**

Rashodi i izdaci su prvim izmjenama i dopunama Proračuna za 2023. godinu planirani u iznosu od 5.439.547,26 eur, a realizirani su u iznosu od 2.107.061,28 eur ili 38,74 % plana. U strukturi ostvarenih rashoda i izdataka najzastupljeniji su rashodi poslovanja u iznosu od 1.207.864,66 eur, zatim rashodi za nabavu nefinancijske imovine u iznosu od 631.827,24 eur te izdaci u iznosu od 267.369,38 eur.

**3.1. RASHODI POSLOVANJA**

Rashodi poslovanja Općine Privlaka su prvim izmjenama i dopunama Proračuna za 2023. godinu planirani u iznosu od 3.334.157,82 eura, a realizirani su u iznosu od 1.207.864,66 eur ili 36,23 % planiranog iznosa, a u odnosu na isto izvještajno razdoblje prethodne proračunske godinu ostvareni su u manjem iznosu za 11,54 % te se obrazlažu na razini podskupina/odjeljka a odnose se na:

-rashode za zaposlene

-materijalne rashode

-financijske rashode

-subvencije

-pomoći

-naknade građanima i kućanstvima

-ostale rashode

**Rashodi za zaposlene** su prvim izmjenama i dopunama Proračuna za 2023. godinu planirani u iznosu od 597.454,78 eura, a ostvareni su u iznosu od 232.544,95 eur ili 38,92 % plana, što je u odnosu na prethodnu godinu za 49,89 % više. Rashodi za zaposlene osim djelatnika općine Privlaka obuhvaćaju i plaće proračunskog korisnika Dječjeg vrtića Sabunić što je i razlog znatno većeg ostvarenja u odnosu na isto izvještajno razdoblje prethodne proračunske godine. Naime, otvorena je nova zgrada Dječjeg vrtića te je došlo do zapošljavanja novih djelatnika kao i donošenje novog pravilnika o radu Dječjeg vrtića Sabunić pa time i povećanja rashoda za zaposlene koji obuhvaćaju :

* plaće za zaposlene koje su ostvarene u iznosu od 193.927,42 eur
* doprinose na plaće za zaposlene u iznosu od 31.819,66 eur
* ostali rashodi za zaposlene (nagrade, regres) u iznosu od 6.797,87 eur.

**Materijalni rashodi** planirani u iznosu od 1.732.790,15 eur, a ostvareni su u iznosu od 581.838,03 eur ili 33,58 % planiranog iznosa. U odnosu na prethodno razdoblje to je manje za 19,9 %. U materijalne rashode spadaju: naknade troškova zaposlenima, rashodi za materijal i energiju, rashodi za usluge i ostali nespomenuti rashodi. Detaljnije se daje u nastavku:

**Naknade troškova zaposlenima** su prvim izmjenama i dopunama proračuna za 2023. godinu planirane u iznosu od 17.104,00 eur, a realizirane u iznosu od 5.328,67 eur ili 31,15 % od plana. Najveće prekoračenje u izvršenju u odnosu na prethodnu godinu imamo kod naknada za prijevoz s posla na posao koje se u najvećoj mjeri odnosi na proračunskog korisnika zbog zapošljavanja novih djelatnika te donošenja novog pravilnika o radu.

**Rashodi za materijal i energiju** su prvim izmjenama i dopunama proračuna za 2023. godinu planirani u iznosu od 247.170,88 eur, a realizirani su u iznosu od 43.044,31 eur odnosno 17,41 % plana. Financijski najznačajniji rashodi u ovoj podskupini su rashodi za električnu energiju koji su realizirani u iznosu od 18.094,37 eur odnosno 11,08 % plana. U odnosu na isto izvještajno razdoblje prethodne proračunske godine rashodi za električnu energiju manji su za 47.296,18 eur zbog provođenja mjera za poboljšanje energetske učinkovitosti sustava javne ravjete zbog kojih je i realiazcija plan također manja.

Značajna odstupanja u odnosu na prethodnu godinu imamo i kod rashoda za nabavu uredskog i ostalih materijalnih rashoda, materijala i sirovina, zatim materijala za tekuće i investicijsko održavanje kao I rashoda za nabavu sitnog inventara povećanje kojih se u najvećoj mjeri odnosi na proračunskog korisnika a sve to zbog povećanog broja novoupisane djece, preseljenja u nove prostore vrtića, te zbog novozaposlenih djelatnika.

**Rashodi za usluge** planirani prvim izmjenama i dopunama proračuna za 2023. godinu iznose 1.297.078,00 eur, a ostvareni su u iznosu od 505.426,98 eur što je 38,97 % plana, a u odnosu na prethodnu godinu izvršeni su za 3,38 % više odnosno za 18.938,96 eur. Rashodi za usluge su najzastupljeniji rashodi unutar materijalnih rashoda i čine ih rashodi za telefon, poštu i prijevoz, usluge za tekuće i investicijsko održavanje, usluge promidžbe i informiranja, komunalne i intelekualne usluge, zdravstvene i veterinarske usluge, računalne usluge te zakupnine i najamnine i ostale usluge. Ovi rashodi ostvareni su unutar planiranih veličina

**Ostali nespomenuti rashodi poslovanja** su prvim izmjenama i dopunama Proračuna planirani u iznosu od 171.437,27 eur, a izvršeni su u iznosu od 28.038,07 ili 16,35 % plana. Veća realizacija očekuje se u drugom dijelu proračunske godine kada na naplatu dođe poticajna naknada za smanjenje komunalnog otpada. U svojoj strukturi sadržavaju naknade za članove predstavničkih tijela i članove povjerenstava, premije osiguranja, reprezentaciju, članarine, naknade i pristojbe, troškove sudskih postupaka te ostale nespomenute rashode. U odnosu na prethodnu godinu ovi rashodi su manji za 93.807,03 eur budući da je u prethodnoj proračunskoj godini plaćena obveze prema sudskom sporu (glavnica) po premetu RO – RO. Smanjenje je vidljivo i kod proračunskog korisnika iz razloga što vrtić u ovoj godini ima vlastitu kuhinju, a u prošloj godini je imao troškove cateringa za prehranu djece.

**Financijski rashodi** - Prvim izmjenama i dopunama Proračuna planirani u iznosu od 72.769,00 eur, a ostvareni su u iznosu od 12.651,19 eur ili 17,39 % plana. Odnose se na kamate na primljene kredite, bankarske usluge i usluge platnog prometa, negativne tečajne razlike, zatezne kamate te ostale nespomenute financijske rashode. Najznačajnije odstupanje u odnosu na prethodnu godinu odnosi se na zatezne kamate čije je ostvarenje znatno manje, točnije za iznos od 149.351,46 eura budući smo u prethodnoj godini bili u obvezi platiti kamate zbog izgubljenog spora ( RO-RO projekt).

**Pomoći dane u inozemstvo i unutar općeg proračuna** su prvim izmjenama i dopunama proračuna planirane u iznosu od 91.866,00 eur dok su ostvarene u iznosu od 27.316,18 eur ili 29,73 % plana. U odnosu na prethodnu godinu ovi rashodi su značajn manji točnije za 107.398,79 eur budući da je u prethodnoj godini isplaćena kapitalna pomoć ŽLU temeljem Ugovora za sufinanciranje radova na Mulu u selu u iznosu od 107.398,79 eur.

**Naknade građanima i kućanstvima** su prvim izmjenama i dopunama proračunaplanirane u iznosu od 76.431,00 eur, a ostvarene su u iznosu od 29.779,04 eur ili 38,96 % planiranog**.** Naknade građanima i kućanstvima odnose se na:

* pomoći obiteljima i kućanstvima u iznosu od 7.136,24 eur;
* pomoći osobama s invaliditetom u iznosu od 398,20 eur;
* stipendije i školarine u iznosu od 15.608,46 eur;
* naknada za novorođeno dijete u iznosu od 6.636,14 eur.

**Ostali rashodi** su prvim izmjenama i dopunama proračuna za 2023.godinu planirani u iznosu od 762.846,89 eur, a realizirani su u iznosu od 323.735,27 eur odnosno 42,44 % plana. Ovi rashodi dijele se na tekuće donacije, kapitalne donacije i kapitalne pomoći te su u odnosu na isto izvještajno razdoblje prethodne proračunske godine veći su za 153.840,19 eur zbog veće dinamike izvođenja radova na projektu izgradnje kanalizacijske mreže i uređaja za pročišćavanje otpadnih voda pa samim time i više ispalaćene kapitalne pomoći prema dostavljenim zahtjevima za isplatu.

Donacije i ostale potpore korisnicima sukladno Programu financiranja političkih stranaka, Programu javnih potreba civilnog društva i ostalih društvenih djelatnosti, Programu javnih potreba socijalne skrbi, Programu javnih potreba u sportu i rekreaciji, Programu javnih potreba u kulturi ostvareni su u iznosu od 83.488,12 eur ili 42,80 % plana, a odnose se na:

* Tekuće donacije zdravstvenim neprofitnim organizacijama u iznosu od 4.763,74 eur a odnosi se na donaciju Crvenom križu;
* Tekuće donacije udrugama i političkim strankama ostvarene su u iznosu od 12.523,40 eur, a odnose se na:
* Tekuća donacija političkim strankama 1.221,04 eur
* DDK Privlaka 503,61 eur
* Tekuće donacije ostalim udrugama u iznosu od 10.298,75 eur:
* Udruga Šijavoga 6.800,00 eur
* Udruga specijalaca domovinskog rata - Poskoci 265,45 eur
* Udruga mažoretkinja 200,00 eur
* Odbojkaški klub invalida 132,72 eur
* Lovački savez 199,08 eur
* Karate klub Zvonimir 250,00 eur
* KK Privlaka 1.788,50 eur
* KK Sabunjar 663,00 eur
* Boksački klub 500,00 eur
* Tekuće donacije sportskim društvima u iznosu od 42.639,02 eur
1. NK Sabunjar 32.080,00 eur

o MNK Privlaka 1.990,00 eur

* KK Sabunjar 185,78 eur
* Šahovski klub sv. Vid 5.490,84 eur
* KK Privlaka 636,96 eur
* DSR Tintilinić 1.990,00 eur
* KK Zadar 265,44 eur
* Ostale tekuće donacije u iznosu od 23.561,96 eur:
* DVD Privlaka 23.296,51 eur
* Gimnazija Vladimira Nazora 2650,45 eur

Kapitalne pomoći ostvarene su u iznosu od 240.247,15 eur od planiranih 479.617,39 eur ili 50,09 % a odnose se na kapitalnu pomoć u projektu izgradnje kanalizacijske mreže i uređaja za pročišćavanje otpadnih voda u iznosu od 228.198,23 eur, te na kapitalnu pomoć TD Liburnija d.o.o. u iznosu od 12.048,92 eur za kupnju novih autobusa.

**RASHODI POSLOVANJA PROGRAMA PREDŠKOLSKOG OBRAZOVANJA**

Rashodi poslovanja za program predškolskog obrazovanja u iznosu od 104.342,87 eur prikazani su u financijskom izvještaju Općine Privlaka na kontu 367- prijenosi proračunskim korisnicima za financiranje rashoda poslovanja. U prvim izmjenama i dopunama proračuna općine Privlaka za 2023. godinu iskazuju se po ekonomskoj klasifikaciji odnosno prikazuju se kao:

1. konto podskupine 311 - plaće za redovan rad u iznosu od 87.452,53 eur
2. konto podskupine 313 - doprinose na plaće u iznosu od 14.429,62 eur
3. konto podskupine 321 – naknade tr. zaposlenima u iznosu 2.460,72 eur

**RASHODI POSLOVANJA DJEČJEG VRTIĆA SABUNIĆ**

Rashodi poslovanja Dječjeg vrtića Sabunić koji se konsolidiraju ostvareni su u iznosu od 31.273,74 eura, a odnose se na :

* Plaće 5.883,28 eur
* Doprinosi na place 970,73 eura
* Naknade troškova zaposlenima (službena putovanja, stručna usavršavanja) u iznosu od

340,91 eura

* Rashodi za materijal i energiju u iznosu od 16.162,00 eura
* Rashodi za usluge (telefona, pošte, komunalne usluge, zdravstvene, labaratorijske, intelektualne te računalne usluge) u iznosu od 6.415,62 eura
* Ostali nespomenuti rashodi u iznosu od 1.279,71 eura
* Financijski rashodi u iznosu od 221,49 eura.

**3.2. RASHODI ZA NABAVKU NEFINANCIJSKE IMOVINE OPĆINE**

Rashodi za nabavu nefinancijske imovine su prvim izmjenama i dopunama proračuna za 2023. godinu planirani u iznosu od 1.766.886,60 eur, a ostvareni su u iznosu od 631.827,24 eur ili 35,76 %. U odnosu na prethodno razdoblje ostvareni su u iznosu manjem za 439.425,40 eur najvećim dijelom zbog izgradnje i opremanja dječjeg vrtića Sabunić. Ovi rashodi dijele se na rashode za nabavu neproizvedene dugotrajne imovine, rashode za nabavu proizvedene dugotrajne imovine (građevinski objekti, postrojenja i oprema, knjige, nematerijalna proizvedena imova te dodatna ulaganja na nefinancijskoj imovini.

**Rashodi za nabavu neproizvedene dugotrajne imovine**

Rashodi za nabavu neproizvedene dugotrajne imovine planirani su prvim izmjenama i dopunama proračuna za 2023.godinu u iznosu od 141.528,00 eur, a realizirani su u iznosu od 22.077,93 eur ili 15,60 % plana te u naravi predstavljaju nabavu zemljišta. Manja realizacija u odnosu na plan je zbog neriješenih imovinsko pravnih odnosa realizacija kojih se očekuje u drugom polugodištu 2023. godine.

**Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine su prvim izmjenama i dopunama proračuna za 2023. godinu planirani u iznosu od 1.572.269,60 eur, a ostvareni su u iznosu od 609.749,31 eur ili 38,78 % plana. Ovi rashodi obuhvaćaju nabavu poslovnih objekata i ostalih građevinskih objekata, postorojenja i opreme, prijevoznog sredstva, te nabavu nematerijalne imovine. Detaljniji pregled daje se u nastavku:

**Građevinski objekti** rashodi kojih su prvim izmjenama i dopunama proračuna za 2023. godinu planirani u iznosu od 1.194.581,24 eur a izvršeni su u iznosu od 524.918,91 eura odnosno 43,94 % plana. U odnosu na prethodno razdoblje izvršeni su u manjem iznosu za 419.396,93 eur zbog troškova na izgradnji i opremanju zgrade dječjeg vrtića. Navedeni rashodi odnose se na izgradnju I opremanje dječjeg vrtića u iznosu od 416.686,24 eur, te na Sanaciju pokasa na plaži Sabunike u iznosu od 108.232,67 eur.

**Rashodi za nabavu postrojenja i opreme** su prvim izmjenama i dopunama proračuna planirani u iznosu od 103.984,36 eura, a izvršeni su u iznosu od 31.540,46 eur odnosno 30,33 % plana. Od ostvarene realizacije na ulaganja u uredsku opremu i namještaj otpada 1.795,73 eur, komunikacijsku opremu 3.880,29 eura, opremu za održavanje I zaštitu 1.029,26 eur, uređaji, strojevi i oprema za ostale namjene 24.835,18 eura.

**Prijevozna sredstva** rashodi koji se odnose na nabavu osobnog automobila planirani su u iznosu od 28.935,00 eura te su izvršeni u iznosu od 28.933,57 eura odnosno 100% plana.

**Knjige, umjetnička djela i ostale izložbene vrijednosti** planirane su u iznosu od 664,00 eura te se u ovom izvještajnom razdoblju nisu se realizirali.

**Ulaganja u računalne programe** suprvim izmjenamam i dopunama proračuna za 2023. godinuplanirana u iznosu od 1.632,00 eur a u ovom izvještajnom razdoblju nisu se realizirali.

**Rashodi za nabavu nematerijalne proizvedenu imovine** suprvim izmjenamam i dopunama proračuna za 2023. godinuplanirani u iznos od 244.105,00 eur, a realizirano je 24.356,37 eur ili 9,98 %. U najvećoj mjeri odnose se na rashode za izradu projektnih dokumentacija realizacija kojih se očekuje u drugom polugodištu 2023. godine (projekt šetnice Mletak, glavni projekt lučice Loznica, projektno – tehnička dokumentacija Luke Selo, glavni projekt rekonstrukcije javne rasvjete, glavni projekt izgradnje dječjeg igrališta “Batalaža”, projektno – tehnička dok. centra “Privlački Sabunjari”) i prostornih planova (IV. Izmjene i dopune prostornog plana Općine, izrada UPU Batalaža), te na ulaganja u računalne programa.

**Rashodi za dodatna ulaganja na nefinancijskoj imovini** planirani su u iznosu od 13.272,00 eur, a predstavljaju ulaganja u modernizaciju nerazvrstanih cesta te se u ovom izvještajnom razdoblju nisu realizirali.

**RASHODI ZA NABAVU NEFINANCIJSKE IMOVINE DJEČJEG VRTIĆA**

Rashoda za nabavu nefinancijske imovine proračunskog korisnika Dječjeg vrtića planirani su u iznosu od 1.852,00 eur, a u ovom izvještajnom razdoblju nisu se realizirali.

**3.3. IZDACI**

Izdaci su prvim izmjenama i dopunama proračuna za 2023. godinu planirani u iznosu od 338.502,84 EUR, a realizirani su u iznosu od 267.369,38 eur ili 78,99 % plana. Realizirana sredstva odnose se na dokapitalizaciju OKD Artić u iznosu od 199.000,00 eur, zatim na otplatu glavnice po kreditu za izgradnju i opremanje Dječjeg vrtića u iznosu od 68.310,54 eur, te na otplatu glavnice zajmova od državnog proračuna točnije na povrat poreza i prireza temeljem godišnjeg povrata za 2021. godinu u iznosu od 58,84 eura. Izdaci u cijelosti pripadaju općini Privlaka.

**4.VIŠAK/MANJAK U IZVJEŠTAJNOM RAZDOBLJU**

U ovom izvještajnom razdoblju Općina Privlaka ostvarila je tekući manjak prihoda i primitaka nad rashodima i izdacima. Manjak iznosi 584.870,52 eura. U ovom rezultatu sadržan je rezultat Općine Privlaka iskazan kao proračunski rezultat i rezultat proračunskog korisnika Dječji vrtic Sabunić. Navedeno se iskazuje u tablici kako slijedi:

* u eurima

|  |  |  |  |  |  |
| --- | --- | --- | --- | --- | --- |
| *Naziv* | *Prihodi i primici* | *Rashodi i izdaci* | *Rezultat* | *Preneseni rezultat* | *Višak/manjak za prijenos u iduće razdoblje* |
| *Općina Privlaka* | *1.491.690,86* | *2.062.115,44* | *-570.424,58* | *926.277,36* | *355.852,78* |
| *Dječji vrtić Sabunić* | *121.170,67* | *135.616,61* | *-14.445,94* | *18.669,82* | *4.223,88* |
| *Eliminacija* | *90.670,77* | *90.670,77* | *0,00* | *0,00* | *0,00* |
| ***Sveukupno*** | ***1.522.190,76*** | ***2.107.061,28*** | ***-584.870,52*** | ***944.947,18*** | ***360.076,66*** |

I kod Općine Privlaka i kod proračunskog korisnika DV Sabunić na iskazivanje manjka poslovanja u ovom izvještajnom razdoblju velikim dijelom utjecalo je korištenje viška prihoda iz prethodnih godina.

Ukupni prihodi općinski proračun………1.491.690,86 eura

+korištenje viška iz prethodih godina…... 350.249,95 eura

-rashodi I izdaci………………………….2.062.115,44 eura

Ukupno rezultat………………………….-220.174,63 eura

+ostatak od viška prihoda (neutrošeno)….576.027,41 eura

Razlika …………………………………..355.852,78 eura.

Ukupni prihodi DV Sabunić……………....121.170,67 eura

+korištenje viška prihoda iz prethodne god….8.983,29 eura

-rashodi…………………………………….135.616,61 eura

Ukupno rezultat…………………………...…-5.462,64 eura

+ostatak od viška prihoda(neutrošeno)…….....9.686,53 eura

Razlika…………………………………… 4.223,88 eura.

1. **POSEBNI IZVJEŠTAJI**

Kako je već u uvodnom dijelu navedeno u ovom izvještajnom razdoblju kao posebni izvještaji

sastavljaju se izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala i izvještaj o danim jamstvima i plaćanjima po protestiranim jamstvima.

* 1. Izvještaj o korištenju proračunske zalihe

Izvještaj o korištenju proračunske zalihe sadrži podatke o:

– donositelju odluke odnosno rješenja o korištenju proračunske zalihe,

– primatelju sredstava utvrđenom odlukom odnosno rješenjem o korištenju proračunske zalihe,

– namjeni korištenja utvrđenoj odlukom odnosno rješenjem o korištenju proračunske zalihe,

– iznosu i datumu isplaćenih sredstva iz proračunske zalihe sukladno odluci odnosno rješenju o korištenju proračunske zalihe.

**U ovom izvještajnom razdoblju nije bilo korištenja proračunske zalihe.**

* 1. Izvještaj o zaduživanju na domaćem i stranom tržištu novca i kapitala

Izvještaj o zaduživanju na domaćem i stranom tržištu novca i kapitala sadrži:

– pregled zaduživanja po dugoročnim kreditima, zajmovima i vrijednosnim papirima koje je u ime Republike Hrvatske ugovorilo ili preuzelo Ministarstvo financija odnosno koje je ugovorila ili preuzela jedinica lokalne i područne (regionalne) samouprave u izvještajnom razdoblju po vrsti instrumenata, valutnoj, kamatnoj i ročnoj strukturi,

– pregled zaduživanja po dugoročnim kreditima i zajmovima koje su ugovorili ili preuzeli proračunski korisnici državnog proračuna odnosno proračunski korisnici jedinica lokalne i područne (regionalne) samouprave u izvještajnom razdoblju po vrsti instrumenata, valutnoj, kamatnoj i ročnoj strukturi.

– stanje obveza za vrijednosne papire, dugoročne kredite i zajmove koje je u ime Republike Hrvatske ugovorilo ili preuzelo Ministarstvo financija odnosno koje je ugovorila ili preuzela jedinica lokalne i područne (regionalne) samouprave na početku i na kraju proračunske godine, kao i iznose otplata navedenih obveza raspoređene prema dospijeću u narednim godinama,

– stanje dugoročnih kredita i zajmova koje su ugovorili proračunski korisnici državnog proračuna odnosno proračunski korisnici jedinica lokalne i područne (regionalne) samouprave na početku i na kraju proračunske godine kao i iznose otplata navedenih obveza raspoređene prema dospijeću u narednim godinama.

U 2021. godini općina Privlaka dugoročno se zadužila kod Zagrebačke banke d.d. u iznosu od (1.366.210,21 eura) s rokom otplate kredita od deset godina, bez počeka, u jednakim mjesečnim ratama, uz fiksnu godišnju kamatnu stopu od 1,30 % i uz naknadu banke za obradu kredita od 0,10 % od ugovorenog iznosa kredita odnosno 1.366,21 eura. Iznos kamata po kreditu iznosi 109.699,52 eura od čega interkalarna kamata iznosi 20.188,81 eura. Sredstva se koriste za financiranje kapitalnog projekta „Izgradnja i opremanje Dječjeg vrtića“, a sukladno Odluci općinskog vijeća Općine Privlaka, KLASA: 403-01/20-01/01; URBROJ: 2198/28-01-20-2 od 25. veljače 2021. godine. Odluka Vlade Republike Hrvatske o davanju suglasnosti za navedeno zaduživanje donesena je 14. travnja 2021. godine u Klasi: 022-03/21-04/109; URBROJ: 50301-05/14-21-2. U 2021. godini općina Privlaka otplatila je 315,70 eura kamata temeljem kreditnog zaduženja te je iskoristila 150.236,42 eura glavnice kredita. Sukladno ugovoru kredit se može koristiti sukcesivno najkasnije do 31.12.2022. godine. Kredit je iskorišten u cijelosti. Ukupno je s osnove kamata otplaćeno 22.936,78 eura. Početak otplate prve rate glavnice kredita počelo je u 2023.godini(31. siječnja) te se nastavlja svakog zadnjeg dana u mjesecu, a zadnja rata je 31.12. 2032.godine. Otplatni obrok (rata glavnice kredita) iznosi 11.385,09 eura kroz cijelo razdoblje otplate. Kamata se obračunava i naplaćuje kvartalno. Kao osiguranje plaćanja Općina je izdala jednu solemiziranu zadužnicu na iznos kredita uvećano za ugovorene kamate, naknade i ostale troškove.

Početno stanje obveza za kredit…………………1.366.210,21 eura

Otplaćeno u izvještajnom razdoblju…………...……68.310,54 eura

Stanje kredita na dan 30.06.2023………………...1.297.899,67 eura

Ugovorene kamate…………………………………..89.510,71 eura

Otplaćene kamate do kraja izvještajnog razdoblja ….22.936,78 eura

Ostatak za platiti kamate prema anuitetnom planu ….66.573,93 eura.

Proračunski korisnik dječji vrtić Sabunić se u razdoblju od 01.01. do 30.06.2023. godine nije zaduživao na domaćem i stranom tržištu te sukladno tome nema obveza po osnovi navedenog na dan 30.06.2023. godine. Dječji vrtić nema obveza s osnova zaduživanja.

* 1. Izvještaj o danim jamstvima i plaćanjima po protestiranim jamstvima

Sukladno članku 26. Pravilnika o polugodišnjem i godišnjem izvršenu proračuna i financijskog plana (“NN” br. 85/23) ovaj Izvještaj sadrži:

a) pregled danih jamstava s podacima o:

– odluci o davanju jamstva,

– rizničnom broju jamstva,

– datumu izdavanja jamstva,

– nazivu korisnika i tražitelja jamstva odnosno dužnika i namjeni kredita,

– iznosu jamstva,

– valuti i krajnjoj godini važenja jamstva.

b) pregled izvršenih plaćanja po protestiranim jamstvima s podacima o:

– datumu plaćanja po protestiranom jamstvu,

– nazivu tražitelja jamstva odnosno dužnika i korisnika jamstva,

– rizničnom broju jamstva,

– iznosu plaćene glavnice, kamata, ostalih troškova i naknada,

– valuti plaćanja.

Ovaj izvještaj iz stavka dodatno sadrži:

stanje aktivnih jamstava na početku i na kraju proračunske godine s podacima o:

– nazivu tražitelja jamstva odnosno dužnika i korisnika jamstva,

– rizničnom broju jamstva,

– stanju potencijalnih obveza na početku i na kraju proračunske godine u valuti.

stanje potraživanja po protestiranim jamstvima na početku i na kraju proračunske godine s podacima o:

– nazivu tražitelja jamstva odnosno dužnika,

– iznosu potraživanja na ime plaćene glavnice, kamata, ostalih troškova i naknada na početku i na kraju proračunske godine,

– iznosu potraživanja na ime zatezne kamate na početku i na kraju proračunske godine.

stanje potraživanja na ime premije/provizije na dana jamstva na početku i na kraju proračunske godine s podacima o:

– nazivu tražitelja jamstva odnosno dužnika i

– iznosu potraživanja na početku i na kraju proračunske godine.

Stanje aktivnih jamstava iskazuje se na način:

– stanje aktivnih jamstava koja su izdana za osiguranje kredita na način da se evidentira stanje na početku i na kraju proračunske godine, a koje se odnosi na korištenje i otplatu kredita,

– stanje aktivnih jamstava koja su vezana za okončanje posla odnosno osiguranje primljenih predujmova na način da se evidentira stanje na početku i na kraju proračunske godine, a koje se odnosi na iznos primljenog predujma u proračunskoj godini.

**U izvještajnom razdoblju Općina Privlaka nije davala jamstva. U odnosu na početno stanje nema promjena odnosno nema evidentiranih jamstava niti plaćanja po protestiranim jamstvima.**